· [bookmark: _GoBack]ᐱᓕᕆᐊᑉ ᑕᐃᔭᐅᓂᖓ
ᖃᖓᑕᓲᒃᑯᑦ ᓄᓇᒥ ᖃᐅᔨᓴᕐᓂᖅ ᖃᓄᐃᓐᓂᖏᓐᓂᑦ ᓯᕐᒦᑦ ᓱᑲᑦᑐᒥᒃ ᐊᐅᑉᐸᓪᓕᐊᓂᖏᓐᓂᑦ ᑲᓇᑕᑉ ᐅᑭᐅᖅᑕᖅᑐᖓᓂ ᐊᐅᓱᐃᑦᑐᓂᑦ.

· ᖃᐅᔨᓴᖅᑎᑉ ᐊᑎᖏᑦ ᐊᒻᒪᓗ ᓇᑭᙶᖓᒻᒪᖔᑕ
ᓯᓚᑦᑐᓴᕐᕕᕐᔪᐊᕐᒥ ᐃᓕᓴᐃᔨ ᔪᓕᐊᓐ ᑕᐅᑎᔅᕕᐅᓪ (ᖃᐅᔨᓴᖅᑎᑉ ᐊᖓᔪᖅᑳᖓ) ᑐᑭᒧᐊᑦᑎᑦᑎᔨ ᔅᑳᑦ ᐅᑭᐅᖅᑕᖅᑐᓂ ᖃᐅᔨᓴᕐᕕᒃ, ᓯᓚᑦᑐᓴᕐᕕᕐᔪᐊᖓ ᑲᐃᒻᕗᕆᔾ, ᑯᐃᑉ ᓄᓇᖓᓐᓂ
ᑖᒃᑕ ᐹᓪ ᑯᕆᔅᑕᐳᓴᓐ, ᔅᑳᑦ ᐅᑭᐅᖅᑕᖅᑐᓂ ᖃᐅᔨᓴᕐᕕᒃ, ᓯᓚᑦᑐᓴᕐᕕᕐᔪᐊᖓ ᑲᐃᒻᕗᕆᔾ, ᑯᐃᑉ ᓄᓇᖓᓐᓂ
ᑖᒃᑕ ᑑᕆ ᕕᐊᓐᕼᐊᒻ, ᔅᑳᑦ ᐅᑭᐅᖅᑕᖅᑐᓂ ᖃᐅᔨᓴᕐᕕᒃ, ᓯᓚᑦᑐᓴᕐᕕᕐᔪᐊᖓ ᑲᐃᒻᕗᕆᔾ, ᑯᐃᑉ ᓄᓇᖓᓐᓂ
ᑖᒃᑕ ᑖᓄᓪᑦ ᕙᓚᓐᑲᓐᓯᑉ, ᑎᐊᒃᓴᔅ ᓯᓚᑦᑐᓴᕐᕕᕐᔪᐊᖓ ᓄᓇᓕᕆᓂᕐᒧᑦ, ᒥᐊᓕᒐᕐᓂ
ᑖᒃᑕ ᑕᓐᑲᓐ ᔭᖕ, ᑎᐊᒃᓴᔅ ᓯᓚᑦᑐᓴᕐᕕᕐᔪᐊᖓ ᓄᓇᓕᕆᓂᕐᒧᑦ, ᒥᐊᓕᒐᕐᓂ
ᑖᒃᑕ ᒫᑎᓐ ᓵᑉ, ᐊᓪᕘᑕᑉ ᓯᓚᑦᑐᓴᕐᕕᕐᔪᐊᖓ, ᑲᓇᑕᒥ
ᑕᒃᑕ ᑕᐃᕕᑎ ᕗᒋᐊᔅ, ᓄᓇᓂ ᖃᐅᔨᓴᖅᑏᑦ ᑲᓇᑕᒥ

· ᐱᓕᕆᐊᑉ ᓇᒦᓐᓂᖓ
ᖃᖓᑕᓲᒃᑯᑦ ᐊᐅᓱᐃᑦᑑᑉ ᕿᑭᖅᑕᖓᑕ ᐅᐊᓐᓇᖓᓂ, ᑕᓪᓗᕈᑏᑦ, ᐊᒻᒪᓗ ᓇᐹᖅᑐᓕᒻᒥᓗ

· ᖃᖓᒃᑯᑦ
ᐄᐳᕈᓪ/ᒪᐃ 2014

· ᐱᓕᕆᐊᑉ ᓇᓗᓇᐃᔭᖅᓯᒪᓂᖓ

ᐱᔾᔪᑎᖓ ᐱᓕᕆᐊᑦᑕ, ᑐᑭᓯᒋᐊᕈᑎᓂᑦ ᓄᐊᑦᑎᓗᑕ ᖃᓄᐃᑦᑑᓂᖏᓐᓂ ᐃᓗᐊᓂ ᖃᓂᒋᔭᖓᓂᓪᓗ ᓯᕐᒦᑦ ᐊᐅᑉᐸᓪᓕᐊᔪᑦ ᐊᖏᔪᓂ ᕿᑭᖅᖅᑕᓂ ᑲᓇᑕᑉ ᐅᑭᐅᖅᑕᖅᑐᖓᓂ, ᐋᖅᑭᒃᓱᕋᔭᕋᑦᑎᒍ ᖃᓄᐃᓕᖓᓂᖏᑦ ᑐᑭᓯᓗᒋᓪᓗ ᖃᓄᐃᓕᐅᓲᖑᓂᖏᑦ ᓯᕐᒦᑦ ᒫᓐᓇᐅᔪᖅ ᐊᒻᒪᓗ ᓯᕗᓂᒃᓴᑎᓐᓂ.  ᑖᒃᑯᐊ ᓯᕐᒦᑦ ᐱᒻᒪᕆᐅᒻᒪᑕ ᑐᑭᓯᔭᐅᓗᑎᑦ ᐊᐅᓱᐃᑦᑐᖏᑦ ᕿᑭᖅᑕᓂ ᐊᒻᒪᓗ ᖃᓄᖅ ᐊᐅᓱᐃᑦᑐᑦ ᐊᓯᔾᔨᖅᐸᓪᓕᐊᒻᒪᖔᑕ ᑐᑭᓯᒻᒥᓗᑕ ᐱᒻᒪᕆᐅᕗᖅ.  ᐊᔾᔨᒌᙱᑦᑐᑦ ᑐᑭᓯᒋᐊᕈᑏᑦ ᓄᐊᑕᐅᒐᔭᖅᑐᑦ ᓯᕐᒦᑦ ᓲᕐᓗ ᐅᑯᐊ: ᐃᔾᔪᓂᖓ ᓯᑯᖓᑕ, ᖃᓄᐃᑦᑑᓂᖏᑦ ᕿᒪᒃᑲᑯᒥᓃᑦ ᐊᒻᒪᓗ/ᐅᕝᕙᓘᓐᓃᑦ ᐅᔭᕋᖏᑦ ᐊᑖᓃᑦᑐᑦ ᓯᕐᒦᑦ, ᐊᖏᑎᒋᓂᖏᑦ ᐊᐅᑉᐸᓪᓕᐊᔪᑦ ᐊᑖᓃᑦᑐᑦ ᓯᕐᒥᑉ ᐊᒻᒪᓗ ᑖᒃᑯᐊ ᐃᒪᑦ ᐊᐅᑉᐸᓪᓕᐊᓂᖏᓐᓄᑦ ᑰᒻᒪᖔᑕ ᓯᕐᒥᕐᔪᐊᑦ.  ᑖᒃᑯᐊ ᑐᑭᓯᒋᐊᕈᑏᑦ ᓄᐊᑕᐅᓚᐅᖅᑎᓪᓗᒋᑦ ᐊᑐᖅᑕᐅᒐᔭᖅᑐᑦ ᐱᐅᓯᕚᓪᓕᕐᓗᒋ ᖃᕋᓴᐅᔭᒃᑯᑦ ᐋᖅᑭᓱᖅᑕᐅᓯᒪᔪᑦ ᓯᕐᒦᑦ ᖃᓄᐃᑦᑑᒻᒪᖔᑕ ᕿᑭᖅᑕᑉ ᓯᕐᒥᕐᔪᐊᖏᓐᓂ.

· ᖃᐅᔨᓴᕈᓯᐅᓛᖅᑐᑦ

ᐊᑐᕋᔭᖅᑐᒍᑦ ᐊᖏᓗᐊᙱᑦᑐᒥᒃ ᖃᖓᑕᓲᕐᒥᒃ (DC-3T ᐱᖁᑎᒋᔭᐅᔪᖅ ᑭᐊᓐ ᕗᐊᕆᒃᑯᓐᓄᑦ ᖃᖓᑕᓲᓕᕆᔩᑦ ᑲᓪᒍᕆᒥ) ᓄᓇᓕᕆᔾᔪᑎᓂᑦ ᐋᖅᑭᓱᕐᕕᒋᓯᒪᓗᒍ.  ᑖᒃᑯᐊ ᖃᐅᔨᓴᐅᑏᑦ ᐅᑯᐊᖑᕗᑦ: ᖃᕋᓴᐅᔭᒃᑯᑦ ᓇᓂᓯᔾᔪᑎ ᑭᓱᑐᐃᓐᓇᐃᑦ ᓱᑯᑦᑎᐊᓃᓐᓂᖏᓐᓂᑦ ᓯᑯᒃᑯᑦ ᑐᓵᓗᒋᑦ ᑭᓱᑦ ᓱᑯᑦᑎᐊᓃᒻᒪᖔᑕ ᓲᕐᓗ ᐅᔭᕋᕐᒧᑦ ᑎᑭᓪᓗᒍ, ᖃᐅᒪᒥ ᐊᑐᕐᓗᑕ ᖃᐅᔨᓴᐅᑎ ᑭᓱᑦ ᓱᑯᑦᑎᐊᓃᒻᒪᖔᑕ ᓯᑯ ᖃᓄᑎᒋ ᐃᔾᔪᑎᒋᒻᒪᖔᖅ ᐋᖅᑭᒃᓯᒪᓂᖓᓗ ᖃᐅᔨᔪᒪᓪᓗᒍ, ᓂᐱᖅᑲᓐᓇᓂᑦ ᖃᐅᔨᓴᐅᑎᓕᒃ ᖃᐅᔨᓴᕈᒪᓪᓗᒍ ᖃᓄᐃᑦᑐᓚᑦᑑᖑᓂᖏᑦ ᓄᓇᑉ ᓂᐱᖅᑲᓐᓇᖃᕐᓂᖓ, ᐊᔾᔨᓕᐅᕈᑎ ᐊᔾᔨᓕᐅᖅᑕᐅᒐᔭᖅᑐᑎᑦ ᓯᕐᒥᑉ ᖄᖓ.  ᖃᖓᑕᖃᑦᑕᕋᔭᖅᑐᒍ ᑐᑭᓕᐊᖅᑐᒥᒃ ᓯᕐᒥᑉ ᖁᓛᒍᑦ ᓄᓇᙳᐊᓕᖅᓱᕈᒪᓪᓗᒋᑦ ᑕᑯᔭᕗᑦ.  ᖃᖓᑕᓲᒃᑰᖃᑦᑕᕐᓂᑰᒐᑦᑕ ᐊᔾᔨᐸᓗᖏᓐᓂᑦ ᖃᐅᔨᓴᖅᑐᑕ ᑲᓛᖡᑦ ᓄᓈᓐᓂ ᐊᒻᒪᓗ ᓄᓇᕐᔪᐊᑉ ᓂᒋᐊᓂ ᐊᔾᔨᖓᓂᒃ ᖃᖓᑕᓲᕐᒥᒃ ᐊᑐᖅᑐᑕ ᖃᐅᔨᓴᑎᓂᓪᓗ ᐊᔾᔨᖏᓐᓂᑦ ᐊᑐᖅᑐᑕ.  ᒥᕝᕕᒋᒐᔭᖅᑕᕗᑦ ᖄᓈᖅ, ᑲᓛᖡᑦ ᓄᓈᓐᓂ ᖃᓂᓛᖑᓪᓗᓂ ᓄᓇᓕᒃ ᖃᐅᔨᓴᕐᕕᑦᑎᓐᓄᑦ.  ᐃᓛᓐᓂᒃᑯᑦ ᖃᖓᑕᓲᕗᑦ ᓄᖅᑲᖃᑦᑕᕋᔭᖅᑐᖅ ᖃᐅᔨᓴᕐᕕᑦᑎᓐᓄᑦ ᔪᕇᑲᒧᑦ ᐅᖅᓴᒋᐊᖅᑐᕐᓗᑕ, ᖃᐅᓱᐃᑦᑐᒧᑦ ᓄᖅᑲᑲᐃᓐᓇᑐᐃᓐᓇᕆᐊᖃᖅᑐᑕ ᒪᕐᕈᐊᖅᑎᖅ.  ᒥᕝᕕᑕᖃᙱᒻᒪᑦ ᖃᖓᑕᓲᕐᕕᒋᓂᐊᖅᑕᑎᓐᓂᑦ ᖃᐅᔨᓴᕐᕕᑦᑎᓐᓂᑦ.  ᖃᐅᔨᓴᕈᒪᒐᔭᖅᑕᕗᑦ ᐊᐅᓱᐃᑦᑑᑉ ᕿᑭᖅᑕᖓᓂ, ᑕᓪᓗᕈᑎᒥ, ᐊᒻᒪᓗ ᓇᐹᖅᑐᓕᒻᒥ ᓂᕈᐊᖅᑕᐅᓚᐅᖅᑐᑦ ᐱᒻᒪᕆᐅᓛᖑᓪᓗᑎᑦ ᓯᕐᒥᖏᑦ ᑐᑭᓯᕚᓪᓕᕈᒪᒧᑦ ᐊᐅᓱᐃᑦᑐᖏᑦ ᕿᑭᖅᑕᓂ ᑲᓇᑕᑉ ᐅᑭᐅᖅᑕᖅᑐᒥ.

· ᑐᑭᓯᒋᐊᕈᑏᑦ ᐅᓂᒃᑳᓕᐅᕐᓂᕐᓗ

ᑐᑭᓯᒋᐊᕈᑏᑦ ᓄᐊᑕᐅᔪᑦ ᖃᐅᔨᓴᕐᓂᕐᒥᒃ ᑲᑎᑕᐅᒐᔭᕐᒪᑕ ᑐᑭᓯᒋᐊᕈᑎᖏᓐᓄᑦ ᓄᓇᑉ ᑕᐅᑐᑦᑕᐅᖃᑦᑕᖅᑐᑦ ᖁᒻᒧᐊᑦᑎᑕᐅᓯᒪᔪᖅᑎᒍᑦ ᖃᐅᔨᓵᒥᓂᕐᓄᓪᓗ ᖃᐅᔨᓴᖅᑕᐅᓂᑰᓪᓗᑎᑦ ᑲᓇᑕᑉ ᐅᑭᐅᖅᑕᖅᑐᖓ ᑐᑭᓯᑦᑎᐊᒃᑲᓐᓂᕈᑎᒋᔭᐅᒐᔭᖅᑐᑎᑦ ᐊᐅᓱᐃᑦᑐᖏᑦ ᕿᑭᖅᑕᐃᑦ ᑖᒃᑯᐊ.  ᑕᒪᓐᓇ ᑐᑭᓯᕚᓪᓕᒃᑲᓐᓂᕈᑕᐅᔪᖅ ᓇᓚᐅᒃᑖᕈᑕᐅᑦᑎᐊᓕᕋᔭᕐᒪᑕ ᓯᕗᓂᒃᓴᒧᑦ ᐊᕕᑦᑐᖅᓯᒪᓂᖓ ᐊᒻᒪᓗ ᓄᓇᕐᔪᐊᕐᒥ ᐃᒪᑉ ᐊᖏᑎᒋᓂᖏᑕ ᐊᑦᑐᖅᑕᐅᓂᖃᕐᓂᖓᓄᑦ ᐊᐅᑉᐸᓪᓕᐊᓂᖓᑕ ᓯᕐᒦᑦ.  ᐊᓯᖏᓐᓄᑦ ᖃᐅᔨᓴᖅᑎᓄᑦ ᐊᑐᖅᑕᐅᒍᓐᓇᕋᔭᕆᓪᓗᑎᑦ ᑐᑭᓯᒋᐊᕈᑏᑦ ᐊᒻᒪᓗ ᐊᑯᓂᐅᔪᒧᑦ ᑐᖅᑯᖅᑕᐅᓯᒪᒐᔭᖅᑐᑦ ᑐᑭᓯᒋᐊᕈᑏᑦ, ᐱᓕᕆᐊᑉ ᑐᑭᓯᒋᐊᕈᑎᖏᑦ ᑐᓂᔭᐅᒐᔭᖅᑐᑦ ᓄᓇᕐᔪᐊᕐᒥ ᑐᑭᓯᒋᐊᕈᑎᖏᑦ ᓯᕐᒥᓕᕆᓂᕐᒧᑦ ᕗᓪᑐᕐ, ᑳᓕᐴᓂᐊᒥ, ᒥᐊᓕᒐᕐᓂ ᐊᒻᒪᓗ ᔅᑳᑦ ᐅᑭᐅᖅᑕᖅᑐᖅ ᖃᐅᔨᓴᕐᕕᖏᑦ ᑲᐃᒻᕗᕆᑦ, ᑯᐃᑉ ᓄᓇᖓᓐᓂ.  ᐅᓂᒃᑳᕆᔭᐅᔪᑦ ᑎᑎᕋᖅᑕᐅᔪᓪᓗ ᓄᓇᕐᔪᐊᕐᒥ ᖃᐅᔨᓴᖅᑐᓕᕆᔩᑦ ᑲᑎᒪᕕᔾᔪᐊᕐᓂᖏᓐᓂ ᖃᐅᔨᔭᒥᓃᑦ ᓴᖅᑭᖅᑐᑦ ᖃᐅᔨᓵᕐᒥ ᑐᑭᓯᒍᑎᒋᔭᐅᒐᔭᖅᑐᑦ ᑐᓴᖅᑎᑦᑎᓂᖏᑎᒍᑦ ᓄᓇᕐᔪᐊᕐᒥᐅᓂᑦ.


